Ըստ նրա՝ պետք է գործուն քայլեր ձեռնարկել ԵԱՏՄ շուկայում առկա խոչընդոտներ վերացնելու ուղղությամբ:Այս համատեքստում ՀՀ վարչապետի պաշտոնակատարը հատուկ ընդգծել է, որ այս տարի Եվրասիական տնտեսական միության անդամ երկրները և Իրանը ստորագրել են ժամանակավոր համաձայնագիր՝ որպես Իրանի և ԵԱՏՄ-ի միջև ազատ առևտրի գոտի ձևավորելու առաջին քայլ: Հայաստանը ԵԱՏՄ անդամ միակ երկիրն է, որը Իրանի հետ ցամաքային սահման ունի: Ընդհանուր սահմանի առկայությունը և Իրանի հետ ազատ առևտրի գոտու ձևավորումն ըստ Փաշինյանի լրացուցիչ խթան են հանդիսանում առևտրական և տնտեսական կապերի զարգացման համար: «Մենք պատրաստ ենք դառնալ գործուն հարթակ ԵԱՏՄ-ի և Իրանի միջև հուսալի տնտեսական և առևտրային հարաբերությունների հաստատման համար»,- ասել է Նիկոլ Փաշինյանը՝ հավելելով, որ կարևորում է, որպեսզի Միությունը շարունակի ազատ առևտրի գոտու ձևավորման շուրջ բանակցություններն այն երկրների հետ, որոնք տրամադրված են ԵԱՏՄ-ի հետ համագործակցության: